3. Kommissionen forelægger Europa-Parlamentet, Rådet, Det Europæiske Økonomiske og Sociale Udvalg
og Regionsudvalget følgende:
a) inden den 31. december 2010 en interimsrapport om evaluering af de opnåede resultater og de kva-
litative og kvantitative aspekter af gennemførelsen af programmet
b) inden for rammerne af forslagene til de næste finansielle overslag inden den 31. december 2011 en
meddelelse om fortsættelse af programmet og
c) inden den 31. december 2015 med bistand fra eksterne eksperter en ex-post-evalueringsrapport for at
måle programmålsætningernes virkning og programmets merværdi på EU-plan.
4. Kommissionen sikrer, at det som led i overvågnings- og evalueringsprocessen konstateres, i hvilken
udstrækning der er blevet truffet foranstaltninger til sikring af, at aktiviteterne og de med programmetforbundne resultater er tilgængelige for handicappede.
Artikel 20
Ikrafttræden
Denne afgørelse træder i kraft på tyvendedagen efter offentliggørelsen i Den Europæiske Unions Tidende.
Udfærdiget i …
På Europa-Parlamentets vegne
formandenPå Rådets vegne
formanden
P6_TA(2005)0321
Tekstil og beklædning efter 2005
Europa-Parlamentets beslutning om tekstil og beklædning efter 2005 (2004/2265(INI))
Europa-Parlamentet ,
—der henviser til Kommissionens meddelelse af 13. oktober 2004 »Tekstil og beklædning efter 2005 —
Anbefalinger fra den højtstående gruppe for tekstil og beklædning« (KOM(2004)0668),
—der henviser til Kommissionens meddelelse om anvendelsen af artikel 10 a i Rådets forordning (EØF) nr.
3030/93 vedrørende en specifik beskyttelsesklausul for tekstilvarer (1),
—der henviser til Kommissionens meddelelse af 29. oktober 2003 om tekstil- og beklædningsindustriens
fremtid i det udvidede EU (KOM(2003)0649),
—der henviser til Kommissionens meddelelse af 11. december 2002 »Industripolitik i et udvidet Europa«
(KOM(2002)0714),
—der henviser til meddelelse fra Kommissionen til Rådet, Europa- Parlamentet, Det Økonomiske og
Sociale Udvalg og Regionsudvalget —Handlingsplan til fremme af den europæiske tekstil- og beklæd-
ningsindustris konkurrenceevne (KOM(1997)0454 —C4-0626/1997),
—der henviser til Kommissionens beretning om virkningerne af det indre marked for kvindernes beskæfti-
gelse i tekstil- og beklædningssektoren (2),
(1) EUT C 101 af 27.4.2005, s. 2.
(2) Supplement »l'Europe Sociale« 2/92.C 193 E/110 DA 17.8.2006 Den Europæiske Unions Tidende
Tirsdag, den 6. september 2005
—der henviser til meddelelse fra Kommissionen om forslag til retningslinjer for medlemsstaternes
beskæftigelsespolitik i 1998 (KOM(1997)0497),
—der henviser til sin beslutning af 14. november 1996 om virkningerne af den internationale udvikling
for Fællesskabets tekstil- og beklædningssektor (1),
—der henviser til sin beslutning af 10. april 1992 om et fællesskabsinitiativ for områder, der er stærkt
afhængige af tekstil- og beklædningssektoren (RETEX) (2),
—der henviser til sin beslutning af 11. oktober 1990 om eventuel fornyelse af multifiberarrangementet
eller denne ordnings afløser efter 1991 (3),
—der henviser til forretningsordenens artikel 45
—der henviser til betænkning fra Udvalget om International Handel og udtalelser fra Udvalget om
Beskæftigelse og Sociale Anliggender, Udvalget om Industri, Forskning og Energi, Regionaludviklings-udvalget og Retsudvalget (A6-0193/2005),
A. der henviser til, at tekstil- og beklædningssektoren i Den Europæiske Union, som overvejende består af
små og mellemstore virksomheder med en høj grad af manuel arbejdskraft, er en nøglesektor med enlovende fremtid, forudsat åbningen af markederne ledsages af sociale og miljømæssige bestemmelser, ogat der sikres overholdelse af disse bestemmelser, og der sikres innovation,
B. der henviser til, at sektoren siden den definitive afskaffelse af importkontingenterne pr. 1. januar 2005
står over for en omfattende forøgelse af importen, især fra Kina, hvilket vil føre til den hidtil største
nedlæggelse af arbejdspladser såvel i EU som i de udviklingslande, der traditionelt har leveret til EU (SriLanka, Marokko osv.);
C. konstaterer, at afskaffelsen af kvoterne i tekstil- og beklædningssektoren kan få fatale følger i de ugun-
stigt stillede regioner og eventuelt medvirke til et fald i det regionale BNP pr. indbygger, hvilket taler foren passende reaktion;
D. der henviser til, at problemet i forbindelse med Kina er, at der absolut ikke er tale om et frit marked, og
at størsteparten af tekstilvirksomhederne stadig er statsejede og finansieres af rentefrie lån fra statsban-kerne samt systematisk modtager eksportstøtte og skjult støtte i form af eksempelvis gratis elforsyning,hvilket ikke er en korrekt funktion af markedet,
E. påpeger, at store og samtidige nedsættelser af priserne på særlige produktgrupper ganske vist kan
komme den europæiske forbruger til gode, men at en rekordstor import kombineret med lave priser
kan stille den indenlandske beklædningsindustri over for en næsten umulig opgave;
F. der henviser til, at virksomhederne står over for udfordringerne fra liberaliseringen, men at det er op til
de offentlige myndigheder at tilvejebringe vilkår, som kan gøre virksomhederne konkurrencedygtige ogsikre dem en effektiv og generel åbning af markederne på gensidige vilkår,
G. erkender, at Kina i høj grad er i stand til at konkurrere inden for mange produktgrupper i tekstil- og
beklædningsindustrien og på mange måder har udviklet sine styrker (masseproduktion, lave lønninger) inært samarbejde med den europæiske industri;
H. der henviser til, at der skal gøres en indsats for at forhindre, at de mindst udviklede medlemsstater
bliver de største tabere, og at arbejdsforholdene og levestandarden forringes for arbejdstagerne i disselande; der henviser til, at 70 til 80 % af arbejdstagerne i beklædningssektoren i de fattigste lande erkvinder,
(1) EFT C 362 af 2.12.1996, s. 248.
(2) EFT C 125 af 18.5.1992, s. 276.
(3) EFT C 284 af 12.11.1990, s. 147.17.8.2006 DA C 193 E/111 Den Europæiske Unions Tidende
Tirsdag, den 6. september 2005
I. der henviser til, at medlemmerne af Verdenshandelsorganisationen (WTO) i forbindelse med Kinas til-
trædelse fik tilladelse til indtil 2008 at anvende specifikke beskyttelsesklausuler, så der kan indføresmængdemæssige begrænsninger for den kinesiske eksport, bl.a. i tilfælde af markedsforstyrrelser eller»en uharmonisk udvikling af handelen«;
J. der henviser til, at 70 % af alle eftergørelser på det europæiske marked kommer fra Kina, og at halv-
delen af alle europæiske toldprocedurer i forbindelse med eftergørelser vedrører tekstiler og beklædning,og at der hvert år bliver beslaglagt tæt ved 5 millioner stykker tøj eller tilbehør, som plagierer de kendte
mærker,
K. der henviser til eftergørelser og piratkopiers sociale og økonomiske omkostninger og skadelige indvirk-
ning på kreativiteten og innovationen, navnlig i de europæiske tekstilvirksomheder, som i de senere år istigende grad har fokuseret på produkter med en høj merværdi, og som således ser deres kreativitet oginnovation, som er ét af den europæiske tekstilsektors sidste trumfkort, blive kuldsejlet,
L. der henviser til, at tiden ti år efter iværksættelsen af Barcelona-processen er inde til at skride til handling
for at skabe snævre forbindelser mellem områderne syd og nord for Middelhavet og at udarbejde flere
effektive strategier for at sikre en bæredygtig udvikling og aktivere de nationale og regionale markeder idenne region og sikre solidaritet og gensidig udvikling,
M. der henviser til, at medlemsstaterne ikke kan træffe foranstaltninger på eget initiativ, da de har over-
draget deres enekompetencer inden for handelspolitikken til EU,
N. mener, at de bilaterale aftaler mellem EU og Kina giver mulighed for at imødegå de enorme udfor-
dringer på en retfærdig og gennemsigtig måde, der viser vejen frem;
O. der henviser til de store sociale og menneskelige problemer, som følger af de mange virksomhedsluk-
ninger og nedlæggelse af arbejdspladser inden for tekstilsektoren, navnlig i de senere år og især efterstarten af 2005, og de foruroligende prognoser fra den europæiske beklædnings- og tekstilorganisation(Euratex),
P. der mener, at EU's hidtidige politik med hensyn til at støtte strukturforandringer overordnet set har
været vellykket;
Q. der henviser til nødvendigheden af at inddrage den offentlige sektor med henblik på at sikre moderni-
sering og omlægning af tekstilindustrien samt innovation, forskning, uddannelse af de ansatte og til atlade forandringerne følge af sociale ledsageforanstaltninger,
R. der henviser til, at de regioner i EU, som er hårdest ramt af nedlæggelsen af arbejdspladser inden for
tekstilsektoren, ofte allerede er meget dårligt stillet både med hensyn til arbejdsløshed og fattigdom, ogat destabiliseringen af denne økonomiske sektor øger de geografiske uligheder i EU,
1. er foruroliget over den ekstraordinært store stigning i EU's import af ikke-europæiske tekstilprodukter,
især fra Kina, siden udløbet af WTO-aftalen om tekstiler og beklædning den 1. januar 2005 og afskaffelsenaf kvoter, en kendsgerning, som kombineret med udsigten til endnu større stigninger vil få vidtrækkendekonsekvenser for beskæftigelsen i den europæiske tekstil- og beklædningsindustri —en strategisk sektor, der
har et stort fremtidigt potentiale og er kendetegnet ved en høj regional koncentration, og som fortrinsvisudgøres af små virksomheder og mikrovirksomheder, hvis arbejdsstyrke primært består af kvinder;
2. opfordrer Kommissionen til at tilskynde alle WTO-landene med undtagelse af de mest sårbare udvik-
lingslande til som led i forhandlingerne om Doha-programmet for udvikling at opnå vilkår for gensidig
markedsadgang, som både er retfærdige og sammenlignelige for de store producenter af tekstiler og beklæd-ning, samt anerkendelse af etiske, sociale og miljømæssige klausuler;
3. opfordrer Kommissionen til at foretage en undersøgelse af konsekvenserne af den tiltagende liberalise-
ring af denne sektor i forbindelse med WTO for den økonomiske, sociale og lokale samhørighed, særlig i deregioner, som er ugunstigt stillede og meget afhængige af denne sektor;C 193 E/112 DA 17.8.2006 Den Europæiske Unions Tidende
Tirsdag, den 6. september 2005
4. opfordrer Kommissionen til at øge det økonomiske og politiske pres på tredjelande for at få disse
lande til i højere grad at anvende de sociale og miljømæssige bestemmelser,
5. anmoder WTO om at fremskynde afskaffelsen af ikke-toldmæssige handelshindringer, bl.a. ved indfø-
relse af princippet om gensidig anerkendelse;
6. anmoder Kommissionen om at udforme sit kommende mandat til handelsforhandlinger således, at det
tager sigte på en handelsordning, som muliggør forbedring af arbejdsforholdene, beskyttelse og fremme afde sociale rettigheder og en effektiv miljøbeskyttelse;
7. anmoder Kommissionen om at øve politisk og økonomisk pres for at opnå en udligning af veksel-
kursen for den kinesiske valuta, som er kunstigt lav, hvilket hindrer en gradvis liberalisering af den inter-nationale handel;
8. henstiller til Kommissionen, at den forenkler procedurerne med henblik på at lette de små og mellem-
store virksomheders anvendelse af antidumpingmekanismer og kræver en større gennemsigtighed i antidum-pingprocedurerne;
9. kræver, at Kommissionen gør brug af forordningen om »handelshindringer«, når der kan konstateres
illoyal handelspraksis, og indfører et effektivt overvågningsredskab, som muliggør en systematisk afsløring afsådan praksis og en hurtig iværksættelse af de relevante modforanstaltninger;
10. understreger, at den internationale handel, navnlig med Kina, snarere er en »udfordring« frem for en
»fare« for den europæiske tekstilsektor, forudsat der kæmpes med lige våben, og spillereglerne overholdes,hvilket med al tydelighed ikke er tilfældet i den nuværende situation;
11. noterer sig det aftalememorandum, der blevet indgået mellem Kommissionen og Kina den 10. juni
2005 med henblik på en begrænsning af den kinesiske eksport af visse tekstiler; opfordrer imidlertid Kom-missionen og Rådet til at udvide aftalens dækning til andre tekstilgrupper, hvor dette er nødvendigt, og sikregennemsigtighed, for så vidt angår det beregningsgrundlag, der anvendes til eksportbegrænsninger; fasthol-der, at beskyttelsesklausulerne skal anvendes, hvis aftalen ikke anvendes korrekt;
12. tilskynder Kommissionen til at forblive på vagt over for de mulige konsekvenser af USA's beskyttel-
sesforanstaltninger i tekstil- og beklædningssektoren, og navnlig af Kinas skævvridning af handlen med teks-
til og beklædning;
13. anmoder Kommissionen og medlemsstaterne om aktivt at støtte forskning, innovation og livslang
læring gennem særlige foranstaltninger inden for rammerne af EU-fondene med henblik på at styrkekonkurrenceevnen for EU's tekstil- og beklædningssektor og navnlig for de små og mellemstore virksomhe-
der, som er berørt af afskaffelsen af kvoterne den 1. januar 2005, samt om at støtte de små og mellemstore
virksomheder for at afhjælpe konsekvenserne af virksomhedsudflytningerne;
14. understreger, at det ikke er nok blot at tage højde for den europæiske produktionsindustris interesser,
men at der også skal tages hensyn til de europæiske importørers interesser på lang sigt;
15. henstiller, at Kommissionen samtidig beskytter den intellektuelle ejendomsret i henhold til
WTO-aftalen om handelsrelaterede intellektuelle ejendomsrettigheder (TRIPS), så bekæmpelsen af efter-gørelse og piratkopier kan blive effektiv; anmoder endvidere om, at der anlægges en offensiv fremgangsmådefor at sikre overholdelse af TRIPS-aftalen (særlig artikel 25, stk. 2) for tekstilmønstre og -modeller på mar-kederne i tredjelande, og iværksætter strenge modforanstaltninger, hvis disse aftaler ikke overholdes; mener,at der skal iværksættes passende sanktioner over for importører, som er delagtige i eftergørelse eller pirat-kopiering;
16. mener i den henseende, at det er nødvendigt at iværksætte yderligere tiltag ud over de foranstalt-
ninger til bevidstgørelse og oplysning, som er iværksat af den kinesisk-europæiske arbejdsgruppe, og atKommissionen kan være forvisset om, at Kina skærper sanktionerne over for eftergørelser og piratkopier;
17. understreger betydningen af, at princippet om virksomhedernes sociale ansvar styrkes, og at Den
Internationale Arbejdsorganisation, ILO's bestemmelser og konventioner samt de internationale miljøkon-ventioner og menneskerettigheder overholdes fuldt ud og dermed sikrer en bæredygtig udvikling ved atindføje disse principper i EU's bilaterale og multilaterale handelsaftaler;17.8.2006 DA C 193 E/113 Den Europæiske Unions Tidende
Tirsdag, den 6. september 2005
18. opfordrer Kommissionen til at fremme større gennemsigtighed i forbindelse med alle lokaliteter, hvor
der produceres tekstil og beklædning, og hvor europæiske virksomheder er involveret, samt i forbindelsemed de arbejdsregler, der finder anvendelse i de pågældende lokaliteter;
19. opfordrer Kommissionen til at sætte yderligere fokus på WTO's institutionelle rammer og de bilate-
rale aftaler med henblik på en effektiv bekæmpelse af enhver form for moderne slaveri, børnearbejde ogudnyttelse af især kvindelige arbejdere i tekstil- og beklædningssektoren i tredjelande for derigennem at sikreoverholdelse af arbejdstagernes grundlæggende rettigheder og forhindre social dumping;
20. anmoder Kina, der er medlem af ILO, om at overholde de direktiver omkring arbejdsmarkedsforhold
og de grundlæggende miljøkrav, som man er nået til enighed om, og at straffe overtrædelser;
21. anmoder Kommissionen om at iværksætte et ambitiøst initiativ på internationalt plan til indførelse af
en større ligevægt mellem de forskellige internationale organisationers kompetencer, beføjelser og styrker og
anmoder om en effektiv gennemførelse af traktaterne vedrørende sociale rettigheder, menneskerettigheder og
miljøbeskyttelse;
22. insisterer på, at støtten til tilpasningen af sektoren skal betragtes som et mål for EU's politikker,
navnlig strukturpolitikken;
23. erkender, at beskyttelsesklausulerne, som af WTO kræves bragt i anvendelse øjeblikkeligt, er midler-
tidige; opfordrer Kommissionen til at udarbejde en konkret plan om midlertidig støtte til omstruktureringog omlægning af hele tekstil- og beklædningssektoren for dermed at sikre sektorens overlevelse og konkur-renceevne på de internationale markeder;
24. bekræfter, at det er nødvendigt at overveje en midlertidig tilgang for sektoren på fællesskabsplan, og
anmoder Kommissionen om at tage hensyn hertil i betragtning af de exceptionelle og presserende udfor-dringer, sektoren står over for; understreger endvidere, at dialogen mellem ledelse og arbejdstagere spiller enbetydningsfuld rolle i forbindelse med spørgsmål om modernisering og om fremsættelse af forslag til, hvor-ledes man kan tilpasse sig de forandringer, der er nødvendige for at gøre sektoren konkurrencedygtig;
25. anmoder Kommissionen om at fremlægge forslag om, at enhver virksomhed, der ønsker at eks-
portere til EU, erklærer at overholde de internationale sociale rettigheder og miljøbestemmelser, og at derindføres forbud mod al import i EU af produkter, som er fremstillet i strid med disse bestemmelser, navnlighvis der er tale om produkter fremstillet af fanger, børn eller tvangsarbejdere uden nogen form for fagfor-eningsrettigheder;
26. understreger ligeledes, at det er vigtigt at indføre obligatorisk mærkning af tekstil- og beklædnings-
industriens produkter med hensyn til såvel oprindelse som firmanavn for at oplyse forbrugerne om dissesoprindelse;
27. opfordrer Kommissionen og medlemsstaterne til at træffe strengere foranstaltninger for at bekæmpe
eftergørelse af tekstil- og beklædningsprodukter og beskytte de europæiske forbrugere;
28. anmoder derfor Kommissionen om at fremsætte forslag til ændring af Rådets forordning (EØF) nr.
2913/92 af 12. oktober 1992 om indførelse af en EF-toldkodeks (
1) og senere ændringsforordninger med
henblik på at indføre toldkontrol med det formål at finde frem til produkter med falsk oprindelsescertifikat;
29. anmoder EU om efter 2006 i alle europæiske tekstilregioner at bibeholde strukturfondene, der har til
formål at yde støtte til forskning, innovation og erhvervsuddannelse og til små og mellemstore virksomhe-der;
30. opfordrer Kommissionen til at anvende eventuelle reserver under strukturfondene til uforudsete
lokale og sektorrelaterede kriser, til opstart af virksomheder og til støtte til små og mellemstore virksomhe-
der i de berørte regioner med henblik på at fremme jobskabelsen i andre brancher.
(1) EFT L 302 af 19.10.1992, s. 1.C 193 E/114 DA 17.8.2006 Den Europæiske Unions Tidende
Tirsdag, den 6. september 2005
31. gentager, at EU-støtten til virksomhederne via strukturfondene med de mange muligheder, disse rum-
mer, skal gøres afhængig af, at der gives præcise langsigtede tilsagn vedrørende beskæftigelse og lokal ogregional udvikling, som harmonerer med Lissabon-politikkens filosofi;
32. opfordrer Kommissionen til at gennemføre en ny undersøgelse med henblik på at vedtage støttefor-
anstaltninger for tekstilindustrien i udviklingslandene og de mindst udviklede lande, hvis tekstileksport er afvital betydning, med henblik på at udvikle produktionen i disse lande og aktivere deres nationale og regio-nale markeder;
33. tilskynder til, at der i de mindst udviklede lande indføres de infrastrukturer, der er nødvendige for at
sikre konkurrenceevnen for disse landes tekstilsektorer på de internationale markeder og fremme det regio-nale samarbejde;
34. er bevidst om, at liberaliseringen ikke påvirker mænd og kvinder i lige høj grad, og at det sammen-
brud i beklædningsindustrien, som i mange fattige lande kan blive resultat af afskaffelsen af kvoterne, i højgrad risikerer at svække kvindernes stilling i disse lande væsentligt;
35. minder om, at der —for som led i GSP at opretholde de mest udsatte landes produktions- og
eksportkapacitet —må indføres præferencer til fordel for disse, hvilket er i overensstemmelse med Europa-
Parlamentets ovennævnte afgørelse, hvori der fastsættes gradueringsmekanismer til fjernelse af skattefor-delene for produkter fra et modtagerland, der har opnået et højt konkurrenceniveau inden for et givetområde, for derigennem at hjælpe de mest udsatte lande i den globale handel med tekstiler og beklædning;
36. går ind for et partnerskab i Euro-Middelhavsområdet med henblik på at give samarbejdet i sektoren
og dennes konkurrenceevne et løft ved hjælp af en aktiv politik til støtte for erhvervsuddannelse, F&U,teknologisk innovation, udbredelse af bedste praksis og udveksling af markedsoplysninger; anbefaler, at deri Euro-Middelhavsområdet etableres et netværk af skoler, erhvervsuddannelsesinstitutioner og tekniske centremed fagligt kendskab til tekstil- og beklædningsindustrien med henblik på at fremme tekniske partnerskaber,faglig uddannelse og fælles forskningsprogrammer;
37. opfordrer Kommissionen til, i henhold til de kriterier, der fastsættes i dens meddelelse af 16. marts
2005 om oprindelsesreglerne i præferenceordningerne (KOM(2005)0100), omhyggeligt at undersøge forenk-lingen og lempelsen af disse regler samt behovet for en mere effektiv kontrol med deres anvendelse for atforhindre svindel med præferencerne, og håber, at den nye lovgivning vil kunne sikre tilsyn med disse reglerog overholdelse af de forpligtelser, der er indgået over for Euro-Middelhavs-området; anmoder indtrængendeom, at der gennemføres en undersøgelse af de forenklede præferenceoprindelsesreglers indvirkninger påtekstil- og beklædningssektoren i EU og de mindst udviklede lande;
38. anmoder Kommissionen om hurtigst muligt at iværksætte initiativer og indgå forpligtelser med hen-
blik på etableringen af et konsolideret marked som led i Euro-Middelhavs-associeringsaftalerne og en hurtig
afslutning og en effektiv gennemførelse af de bilaterale aftaler mellem middelhavslandene for at fremme denfrie bevægelighed for varer i hele Euro-Middelhavsområdet; støtter indførelsen af fælles toldbestemmelser forhele dette område;
39. påpeger, at den manglende adgang til finansiering og den manglende tilpasning af visse finansielle
instrumenter fortsat er en betydelig hindring for små og mellemstore virksomheder i denne sektor såvel somi mange andre sektorer i den europæiske økonomi; anmoder Kommissionen om at undersøge relevanteforanstaltninger og incitamenter til at fastholde en del af produktionskæden i Euro-Middelhavsområdet, denye EU-medlemsstater og de lande, der er omfattet af de europæiske naboskabs- og partnerskabspolitikker;
40. opfordrer til, at drøftelserne mellem medlemsstaterne må føre til en fremskyndelse af oprindelsesku-
mulationen for alle de udsatte lande og landene i det sydlige Middelhavsområde;
41. støtter konsolideringen af et fælles Euro-Middelhavsområde for produktion, hvor såvel landene syd
som nord for Middelhavet kan tage konkurrencen fra Amerika og Asien op og sikre industriproduktionenog beskæftigelsen; mener i den forbindelse, at det er nødvendigt at øremærke særlige europæiske bevillingertil programmer for forskning, innovation eller samarbejde;17.8.2006 DA C 193 E/115 Den Europæiske Unions Tidende
Tirsdag, den 6. september 2005
42. anmoder Kommissionen om meget nøje at undersøge de konsekvenser, som den nye politik for
kemiske stoffer (Reach) vil få for tekstil- og beklædningssektoren, og helt konkret for konkurrenceevnen,og i den forbindelse fokusere mere specifikt på de små og mellemstore virksomheder, samt om at tilpasseforslagene til den nye politik for kemiske stoffer, således at importerede varer ikke begunstiges på bekostningaf varer, der er produceret i EU;
43. opfordrer Kommissionen til at undersøge alle forhold i forbindelse med REACH, herunder navnlig
eventuelle forøgelser af omkostningerne, indvirkningen på innovationsevnen og på konkurrencen mellemprodukter fremstillet i EU og produkter importeret fra tredjelande, der skal underkastes en tilbundsgåendekonsekvensanalyse, hvori der tages højde for indvirkningerne på SMV'erne;
44. anmoder Kommissionen om at finde instrumenter, som kan anvendes til at støtte beklædningsindu-
strien i Middelhavsområdet og dens integration i foranstaltninger til styrkelse af et Euro-Middelhavs-områdeinden for tekstil- og beklædningsproduktionen;
45. anmoder om, at der udarbejdes en europæisk tekstilplan, hvori der fastsættes et særligt budget for
både forskning, innovation, uddannelse og støtte til SMV'er såvel som omlægning af lokaliteter og omsko-ling af de ansatte; mener, at det er af største betydning for iværksættelsen og opfølgningen af denne plan atfremme den sociale dialog i EU og høringen af arbejdsmarkedets parter;
46. mener, at det er af afgørende betydning, at der træffes foranstaltninger til støtte for teknologisk
innovation og glæder sig over lanceringen af den europæiske teknologiske platform for tekstil- og beklæd-ningsindustrien, som vil udarbejde en langsigtet og innovativ strategi med henblik på at øge sektorensglobale konkurrenceevne og fremme og koordinere bestræbelserne på forsknings- og udviklingsområdet;
47. glæder sig i høj grad over rapporten fra højniveaugruppen »Tekstil og beklædning« af 30. juni 2004
med titlen »The Challenge of 2005 —European textiles and clothing in a quote free environment« (
1) både
på grund af anbefalingernes indhold og gruppens realistiske billede af situationen i sektoren samt strategi-forslaget;
48. anmoder Kommissionen om i det syvende rammeprogram for F&U i stigende grad at fokusere på de
små og mellemstore virksomheder og bidrage til løsning af problemerne i forbindelse med overførsel af F&Util virksomhederne; anmoder derudover om, at der fastsættes favorable vilkår, således at forskning og inno-vation bliver en fast bestanddel af virksomhedsaktiviteterne uanset de pågældende virksomheders størrelse;
49. anmoder Kommissionen og medlemsstaterne om at fastlægge incitamenter og særlige støtteprogram-
mer til fordel for små og mellemstore virksomheder i tekstil- og beklædningsindustrien, så de kan investere ideres egne F&U-aktiviteter og ikke-teknologiske innovationsaktiviteter; understreger, hvor vigtigt det er atinvestere i ikke-teknologisk forskning, og anmoder Kommissionen om at revidere lovgivningen vedrørendestatsstøtte, således at investeringer i denne kategori sidestilles med F&U-investeringer;
50. opfordrer regionale og nationale myndigheder til at udarbejde lokale strategiplaner for områder, der
er centre for tekstilindustrien, i nært samarbejde med økonomiske aktører og arbejdsmarkedets parter;
51. pålægger sin formand at sende denne beslutning til Rådet og Kommissionen.
(1) Den fulde ordlyd af rapporten fra højniveaugruppen kan findes på: http://europa.eu.int/comm/enterprise/textile/docu-
ments/hlg_report_30_06_04.pdf.C 193 E/116 DA 17.8.2006 Den Europæiske Unions Tidende
Tirsdag, den 6. september 2005